**สำเนาคู่ฉบับ**

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม ๒๕๖7

เรื่อง แจ้งผลการลงนามบันทึกข้อตกลงความร่วมมือภายใต้โครงการวัด ประชา รัฐ สร้างสุข

เรียน ผู้ว่าราชการจังหวัด (ตามบัญชีรายชื่อจังหวัดแนบท้าย)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 1333 ลงวันที่ 29 มีนาคม 2566

อ้างถึง 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 1806 ลงวันที่ 28 เมษายน 2566

อ้างถึง 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 3674 ลงวันที่ 7 กันยายน 2566

อ้างถึง 4. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 4331 ลงวันที่ 20 ตุลาคม 2566

สิ่งที่ส่งมาด้วย สรุปผลการลงนามบันทึกข้อตกลงความร่วมมือฯ จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งแนวทางการขับเคลื่อนการดำเนินงานโครงการวัด ประชา รัฐ สร้างสุข เพื่อการพัฒนาที่ยั่งยืน ภายใต้บันทึกข้อตกลงความร่วมมือเพื่อดำเนินงาน โครงการวัด ประชา รัฐ สร้างสุข ระยะ 5 ปี (พ.ศ. 2566 - 2570) โดยกำหนดให้องค์กรปกครองส่วนท้องถิ่นดำเนินการลงนามบันทึกข้อตกลงความร่วมมือกับศาสนสถานอย่างน้อย 2 แห่ง โดยกำหนดให้ลงนามบันทึกข้อตกลงความร่วมมือกับศาสนสถานแห่งที่ 1 ภายในวันที่ 30 ธันวาคม 2566 และแห่งที่ 2 ภายในวันที่
15 มกราคม 2567 ความละเอียดแจ้งแล้ว นั้น

กรมส่งเสริมการปกครองท้องถิ่นได้ตรวจสอบผลการลงนามบันทึกข้อตกลงความร่วมมือข้างต้นพบว่า องค์กรปกครองส่วนท้องถิ่นยังดำเนินการลงนามบันทึกข้อตกลงความร่วมมือไม่ครบถ้วนตามที่กำหนด ในการนี้ จึงขอความร่วมมือจังหวัดแจ้งให้สำนักงานส่งเสริมการปกครองท้องถิ่นจังหวัดดำเนินการ ดังนี้

1. ชี้แจงเหตุผล พร้อมด้วยปัญหาและอุปสรรคในการขับเคลื่อนการลงนามบันทึกข้อตกลงความร่วมมือขององค์กรปกครองส่วนท้องถิ่นให้กรมส่งเสริมการปกครองท้องถิ่นทราบ ภายในวันที่ 22 มกราคม 2567 และขอความร่วมมือจังหวัดประสานหน่วยงานที่เกี่ยวข้อง เพื่อหาแนวทางในการลงนามบันทึกข้อตกลง
ความร่วมมือ พร้อมทั้งขับเคลื่อนการดำเนินงานภายใต้โครงการวัด ประชา รัฐ สร้างสุข ในระดับพื้นที่ต่อไป

2. เร่งรัดการลงนามบันทึกข้อตกลงความร่วมมือขององค์กรปกครองส่วนท้องถิ่นกับศาสนสถานแห่งที่ 1 และแห่งที่ 2 ให้ครบถ้วนร้อยละ 100 โดยเร็ว ภายในวันที่ 31 มกราคม 2567

รายละเอียดปรากฏตามสิ่งที่ส่งมาด้วย และสามารถดาวน์โหลดได้ที่ QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 (นายขจร ศรีชวโนทัย)

~~~~ อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 1201 ผู้ประสานงาน (ไอยศูรย์) โทร. 08 9925 2876

ไปรษณีย์อิเล็กทรอนิกส์ saraban@dla.go.th